पाएं अपने शहर की ताज़ा ख़बरें और फ्री ई-पेपरडाउनलोड करें
बीते गुरुवार की रात थाना क्षेत्र की बेंताकाकरघटी पंचायत के बेंता और ठेंगहा गांव के अलग-अलग पांच घरों से अज्ञात चोरों ने करीब पांच लाख के आभूषण सहित नगद रुपए चुरा लिए। मिली जानकारी के अनुसार गुरुवार की रात बेंताकाकरघटी पंचायत के उप मुखिया ठेंगहा गांव निवासी विजय यादव, बेंता डीह निवासी विश्वनाथ दास, फूलदेव दास और बेंताकाकरघटी निवासी राम लक्ष्मण राय व महेंद्र राय के घर में चोरी हुई। गृहस्वामी राम लक्ष्मण राय की पत्नी आशा देवी ने बताया कि सोना-चांदी के करीब तीन लाख के आभूषण सहित नकद की चोरी हुई है। वहीं बेंताडीह निवासी विश्वनाथ दास ने बताया कि गुरुवार की रात करीब एक बजे के आसपास अज्ञात चोरों के द्वारा करीब दो लाख के आभूषण सहित 20 हजार नकद की चोरी की गई। वहीं, उपमुखिया विजय यादव के घर में भी चोरी हुई। वहीं, थानाध्यक्ष अजित प्रसाद सिंह ने बताया कि इस संबंध में कोई जानकारी नहीं मिली है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn